PACE บวกสูงสุดเช้านี้ 14% วงการลือ! อาจเห็นดีลใหญ่เกิดขึ้นเร็วๆนี้
PACE บวกสูงสุดเช้านี้ 14% วงการลือ! อาจเห็นดีลใหญ่เกิดขึ้นเร็วๆนี้ ล่าสุด ณ เวลา 11.31 น. อยู่ที่ระดับ 1.19 บาท บวก 0.09 บาท หรือ 8.18% โดยราคาขึ้นไปทำจุดสูงสุดที่ระดับ 1.25 บาท หรือ บวกขึ้นไปถึง 13.63% และจุดต่ำสุดที่ระดับ 1.10 บาท ด้วยมูลค่าซื้อขาย 138.11 ล้านบาท 
7 พ.ย. 2560

ผู้สื่อข่าวรายงานว่าราคาหุ้นบริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE ล่าสุด ณ เวลา 11.31 น. อยู่ที่ระดับ 1.19 บาท บวก 0.09 บาท หรือ 8.18% โดยราคาขึ้นไปทำจุดสูงสุดที่ระดับ 1.25 บาท หรือ บวกขึ้นไปถึง 13.63% และจุดต่ำสุดที่ระดับ 1.10 บาท ด้วยมูลค่าซื้อขาย 138.11 ล้านบาท

ทั้งนี้ มีกระแสข่าวเกิดขึ้นตลอดทั้งสัปดาห์ที่ผ่านมา เกี่ยวกับกรณีที่มีบริษัทประกอบธุรกิจด้านอสังหาริมทรัพย์ จดทะเบียนอยู่ในตลาดหลักทรัพย์แห่งประเทศไทย ได้เข้ามาเจรจาเพื่อขอซื้อโครงการอสังหาริมทรัพย์บางส่วนของ PACE เพื่อนำไปพัฒนาต่อยอดกับธุรกิจของบริษัท
โดยเบื้องต้น มีการประเมินว่า ประเด็นดังกล่าวหากว่าเกิดขึ้นจริงจะถือเป็นปัจจัยบวกต่อ PACE ในแง่ของการสามารถจำหน่ายโครงการที่พัฒนาแล้ว และอยู่ระหว่างการพัฒนาได้หลายโครงการ หรือสามารถจำหน่ายในจำนวนมากได้ภายในครั้งเดียว
ทีมงาน “ข่าวหุ้นธุรกิจออนไลน์” จะรายงานให้ทราบต่อไป หากมีความคืบหน้าประการใดเกี่ยวกับกรณีดังกล่าว